Den Internationale Jean Sibelius Kompositionskonkurrence
Den Internationale Jean Sibelius Kompositionskonkurrence, international kompositionskonkurrence, opkaldt efter den finske komponist Jean Sibelius.
Konkurrencen, der arrangeres af Stiftelsen Sibelius Fødeby, afholdtes første gang i 2014/2015 med økonomisk støtte af Finska Kulturfonden og Svenska Kulturfonden i forbindelse med arrangementet for 150-årsfestlighederne for Sibelius. De vindende værker opføres under feståret. Konkurrencen er åbne for alle nationaliteter og alle aldre i 3 kategorier: Værker for kormusik, værker for solopiano og værker for soloviolin eller violin og piano. 2-3 af værkerne udses som obligatoriske stykker for deltagerne i Den Internationale Jean Sibelius Violinkonkurrence.
I den første udvælgelsesfase i november/december vælges der i de tre kategorier højst 50 værker til den endelige bedømmelse af juryen, og vinderen offentliggøres på rådhuset i Hämeenlinna i slutningen af marts.
Der deltog i alt 639 værker fra hele verden i den 1. Internationale Jean Sibelius Kompositionskonkurrence. Juryen bestod af Kaija Saariaho (formand), Mark Andre, Liza Lim, Magnus Lindberg og Jukka Tiensuu.
Vinderbidraget i 2015 i violinkategorien, Another Cadenza, som spilles bl.a. af de seks finalister i violinkonkurrencen, er komponeret af den 26-årige sydkoreaner, Huyn-Jun Park. Han er selv uddannet ved Chung-Ang-universitetet i Seoul (2014). Kormusikkategorien blev vundet af mexicaneren Rafael Miranda Huereca med værket Azul de Lontananza, mens kategorien for pianomusik blev vundet af spanieren Ignacio Brasa Gutiérrez med værket Fado-Gestalt.